cyanic-selkie/wikianc huggingface dataset:
Niilo Teerimäki
Teerimäki oli SAK:n valtuuston jäsenenä 1949, Helsingin sanomalehtimiesyhdistyksen johtokunnan jäsenenä 1943–1947 ja oy Alkoholiliike Ab:n hallintoneuvoston varajäsenenä 1949–1957. Hän oli Espoon eläkeläisten keskusliiton puheenjohtajana vuodesta 1987 ja sai Espoo-mitalin 1994.
Yūji Naka
Balan Companyn ensimmäinen peli Balan Wonderworld julkistettiin 23. heinäkuuta 2020. Peliä kehitettiin yhteistyössä Arzest-yhtiön kanssa, jonka Naoto Oshima vastasi pelin taiteellisesta suunnittelusta. Oshima on tunnettu aiemmin työstään Segalla, jolloin hän loi mm. Sonic the Hedgehogin ja Tri Ivo ”Eggman” Robotnikin hahmot. Balan Wonderworldin myötä Naka ja Oshima tekivät yhteistyötä ensimmäistä kertaa sitten vuoden 1998 Sonic Adventuren.
Kesäkuussa 2021 Naka jätti Square Enixin. Hänet oli siirretty pois Balan Wonderworldin ohjaajan paikalta puoli vuotta ennen julkaisua, minkä lisäksi hän syytti Square Enixiä ja Azrestia pelin tietoisesta julkaisusta viimeistelemättömänä. Balan Wonderworld oli osoittautunut maaliskuun 2021 julkaisunsa jälkeen kaupalliseksi flopiksi ja se sai yleisesti negatiivisia arvosteluja.
18. marraskuuta 2022 Japanin viranomaiset pidättivät Yūji Nakan ja kaksi entistä Square Enixin työntekijää epäiltyinä sisäpiirikaupoista. Nakan uskotaan käyttäneen hyväkseen sisäpiiritietoa ja ostaneen Dragon Quest Tact -mobiilipelin kehittäneen Aiming-pelistudion osakkeita ennen pelin julkistusta noin 2,8 miljoonalla jenillä. 7. joulukuuta 2022 Naka pidätettiin uudestaan, koska hänen epäiltiin ostaneen myös ATeam Entertainmentin osakkeita 144,7 miljoonalla jenillä juuri ennen kuin kerrottiin, että studio alkaisi tehdä Final Fantasy VII: The First Soldier -peliä. 27. joulukuuta Tokion alueellinen syyttäjävirasto nosti syytteet sisäpiirikaupoista Nakaa ja Square Enixin entistä työntekijää Taisuke Sasakia vastaan. 2. maaliskuuta 2023 Naka myönsi ensimmäisessä oikeudenkäynnissä osallisuutensa sisäpiirikauppoihin. 7. heinäkuuta 2023 Naka tuomittiin kahden ja puolen ehdolliseen vankeusrangaistukseen, minkä lisäksi hän joutuu maksamaan yhteensä 172,5 miljoonan jenin (n. 11 miljoonan euron) sakot.
Kenneth Thompson (jääkiekkoilija)
Kenworthy James "Ken" Thompson (29. toukokuuta 1881, Oakengates, Englanti – 25. marraskuuta 1933) oli brittiläinen jääkiekkoilija. Hän pelasi Montrealissa muutaman kauden ajan amatöörijääkiekkoa sekä kahden kauden ajan ammattilaistasolla. Hän pelasi vuonna 1918 yhden ottelun NHL:ssä ennen lopettamistaan.
Thompson pelasi 14 ottelua Wanderersissa kaudella 1916–1917 National Hockey Associationin viimeisenä kautena. Tämän jälkeen hän pelasi yhden ottelun National Hockey Leaguen ensimmäisellä kaudella.
Ördög
Ördög on pakanallinen piru unkarilaisessa mytologiassa.
Kristinuskossa Ördög samaistetaan piruun. Usein hänet kuvataan faunin kaltaisena hännäkkäänä, sarvekkaana ja pukinsorkkaisena olentona. Ördög liikkuu usein alamaailmassa tai helvetissä (pokol). Kun hän oleskelee ylämaailmassa hän esiintyy kettuna, tummana liekkinä tai perinteisenä unkarilaisena tummasilmäisenä paimenena.
Dissosiatiivit
pienoiskuva|1200 mg [[Dekstrometorfaani|dekstrometorfaania joka kerralla otettuna aiheuttaa dissosiatiivisen päihtymystilan]] pienoiskuva|[[Ketamiini|Ketamiiniampulleja]] pienoiskuva|Dietyylieetteriä
Dissosiatiiviset aineet tuottavat sensorista deprivaatiota (aistieristys), aistiharhoja ja unenomaisia tiloja. Ne estävät tai vaimentavat aivojen osien välistä viestintää ja voivat tuottaa anestesiaa.
Dissosiatiivihuumeet ovat osa laajempaa hallusinogeenien luokkaa, johon kuuluvat myös psykedeelit ja deliriantit.
Dissosiatiiveja ovat NMDA-reseptorin antagonistit sekä Sigma 1- ja 2-reseptoreiden, Kappa-opioidireseptoreiden ja GABAA-reseptoreiden agonistit.
Dissosiatiiveja
NMDA-reseptori antagonisteja Kappa-opioidireseptori agonisteja GABAA-reseptori agonisteja
Aiheesta muualla
Hallucinogène
Nigitsumaru
Nigitsumaru oli keisarillisen Japanin armeijan Akitsumaru-luokan maihinnousutukialus toisessa maailmansodassa.
Valmistus
Nippon Kauiun KK tilasi risteilyaluksen Harima Shipbuildingilta Aioista. Sen köli laskettiin 10. maaliskuuta 1942 ja keisarillisen Japanin armeija lunasti aluksen muutettavaksi maihinnousutukialukseksi. Aluksen muutostyöt tilattiin Harimalta ja se laskettiin vesille 28. marraskuuta 1942 nimellä Nigitsumaru. Alus valmistui 30. maaliskuuta 1943. Telakalla aluksen savuhormien paikkaa siirrettiin, rakennettiin lentokansi ja asennettiin kaksi lentokoneiden käsittelyyn tarvittavaa nosturia. Alus aseistettiin kahdella kolmituumaisella ilmatorjuntatykillä ja kymmenellä kolmituumaisella kenttätykeistä muutetulla laivatykillä.
Aluksen takaosassa oli hissi, vaikkei sille rakennettu perinteistä lentokonekantta. Se kykeni kuljettamaan myös kaksikymmentä 12 metrin maihinnousualusta.
Palvelus
Nigitsumaru saapui 12. huhtikuuta 1943 Ujinaan oletettavasti kuormaamaan ammuksia ja se lähti 1. huhtikuuta saapuen 27. huhtikuuta Palaulle, josta se lähti edelleen 1. toukokuuta Rabauliin. Alus kuljetti tämän jälkeen useaan otteeseen oletettavasti ampumatarvikkeita Palaulle. Alus upposi 12. tammikuuta 1944 Yhdysvaltain laivaston sukellusvene USS Haken torpedoimana Okinawan lähistöllä. 574 sotilasta hukkui aluksen mukana.
Verikoe
alt=Verinäytteenotto laboratoriossa|pienoiskuva|Verinäytteenotto laboratoriossa. thumb|Verinäytteitä. Verikoe on kemiallinen, biokemiallinen, hematologinen, mikrobiologinen tai molekyylibiologinen testi, joka tehdään tutkittavan verestä saadusta näytteestä eli verinäytteestä. Tavallisesti verikokeen tarkoituksena on saada tietoa tutkittavan terveydestä tai diagnosoida sairauksia.
Ihmisestä verinäyte otetaan tavallisesti kyynärtaipeen laskimosta, tällöin saadaan laskimoverinäyte (B tai vB). Valtimoverinäytteitä (aB) tarvitaan veren happipitoisuuden ja keuhkojen toiminnan tutkimiseen. Yhä yleisempää on ottaa verinäyte myös sormenpäästä, jolloin saadaan kapillaarikokoverinäyte (cB). Kapillaarinäytteitä käytetään mm. glukoosi-, hemoglobiini- ja hyytymäaikatutkimuksissa.
Erilaisia verikokeita merkitään lyhenteillä, joiden ensimmäinen osa, systeemilyhenne kertoo mistä veren osasta koe on tehty ja toinen osa minkä aineen pitoisuus tai lukumäärä testissä on määritetty. Joskus lyhenne voi olla kolmiosainen, jolloin viimeinen osa on tarkentava takaliite. Tavanomaisia verikokeissa käytettyjä veren komponentteja ovat kokoveri (B), veriplasma (P) ja seerumi (S). Paastoa vaativissa verikokeissa systeemilyhenteen edessä on pieni f-kirjain. Tavanomaisia verikokeita ovat esimerkiksi hemoglobiinin (Hb) ja C-reaktiivisen proteiinin (CRP) pitoisuudet ja erilaisten verisolujen, kuten punasolujen (Eryt) tai valkosolujen (Leuk) lukumäärä.
Sega-AM2
Sega AM2 on Segan johtama videopelien kehitys- ja tutkimusryhmä. Sitä johti aikaisemmin kuulu videopelisuunnittelija Yu Suzuki. Segan AM-kehitysryhmistä AM2 on ehkäpä parhaiten tunnettu ja se loi useita kuuluja nimikkeitä 1980-luvulla, kuten After Burner II, Out Run ja Space Harrier. Muita AM2:n kehittämiä pelejä ovat muun muassa Virtua Fighter, Shenmue ja Virtua Cop-pelisarjat sekä Daytona USA. Ryhmän viimeaikaisempana tuotantona mainittakoon autopeli OutRun 2.
Saviharju
Saviharju on yksi Oulun kaupunginosista. Se sijaitsee Ylikiimingintien (seututie 833) varressa valtatien 20 itäpuolella, noin 15 kilometrin päässä Oulun keskustasta (linnuntietä noin 10 kilometrin päässä). Alueen läpi virtaa Kalimeenoja.
Gašper Krošelj
Gašper Krošelj (9. helmikuuta 1987 Ljubljana, Slovenian ST, Jugoslavia) on slovenialainen jääkiekkomaalivahti.
Thiersin puolustusmuuri
thumb|Pariisin kartta vuodelta 1911. Karttaan on merkitty Thiersin muuri ja sen bastionit. Thiersin puolustusmuuri oli Pariisin ympärille vuosina 1841–1844 rakennettu kaupunginmuuri, jonka rakentamisesta päätti vuonna 1840 Ranskan silloinen ministerineuvoston puheenjohtaja Adolphe Thiers. .
Muuri sijaitsi nykyisten Marsalkkojen bulevardien ja Boulevard Périphériquen välissä, ja sen sisään jäi lähes 80 neliökilometrin laajuinen alue. Alun perin muuri oli muutamia kilometrejä Pariisin rajan ulkopuolella, mutta vuoden 1860 alueliitoksessa se tuli Pariisin kunnalliseksi rajaksi. Muuri purettiin vuosien 1919 ja 1929 välillä.
Saviharju
Saviharju on pääasiassa vanhaa maatalousaluetta, joka on muuttumassa omakotitaloalueeksi.
Gašper Krošelj
Krošeljin kasvattaseura on hänen kotikaupunkinsa HK Slavija Ljubljana, mutta junioriurallaan Krošelj pelasi myös Slovakiassa. Siellä hän edusti HC Topoľčanyn ja MsHK Žilinan juniorijoukkueita.
Ensimmäiset miesten ottelunsa Krošelj pelasi kaudella 2006–2007 edustaessaan kroatialaista Medveščak Zagrebia. Joukkue pelasi kyseisellä kaudella sekä Interligassa että Kroatian pääsarjassa. Krošelj ehti pelata yhden ottelun myös Slovenian jääkiekkoliigassa HK Slavija Ljubljanan paidassa.
Kaudeksi 2011–2012 Krošelj palasi Sloveniaan ja edusti HK Jesenicea Itävallan pääsarjassa ja HD Jesenice mladia Slohokej Ligassa. Loppukaudeksi hän siirtyi Tanskaan ja Metal Ligaenissa pelaavaan Aalborg Piratesiin.
Kaudella 2012–2013 Krošelj jatkoi Tanskassa, edustaen nyt Herlev Eaglesia. Seuraavalla kaudella hän pelasi Norjassa, edustaen GET-ligaenin Sparta Sarpsborgia. Ura Norjassa jäi yhteen kauteen ja Krošelj jatkoi uraansa Ruotsin HockeyAllsvenskanissa IK Oskarshamnin paidassa. Huhtikuussa 2015 Krošelj solmi jatkosopimuksen seuran kanssa koskien kautta 2015–2016. Sopimus purettiin jo toukokuussa 2015 ja Krošeljin huhuttiin lähtevän jääkiekkoliiga KHL:ään.
Maajoukkueessa
Krošelj pelasi Slovenian nuorten maajoukkueessa yhteensä 16 ottelua. Hän oli voittamassa alle 18-vuotiaiden MM-kisojen 1. divisioonan pronssia sekä alle 20-vuotiaiden MM-kisojen 1. divisioonan B-lohkon hopeaa ja A-lohkon pronssia.
Ensimmäisen maaottelunsa Slovenian jääkiekkomaajoukkueessa Krošelj pelasi vuonna 2015. Krošelj edusti Sloveniaa myös jääkiekon MM-kilpailuissa vuonna 2017.
Saviharju
Julkinen liikenne rajoittuu vähän matkan päässä Kuusamontiellä kulkeviin Koskilinjojen Kiiminki–Oulu-reitin linja-autovuoroihin.
Thiersin puolustusmuuri
Rakenne
thumb|[[Porte de Versailles Thiersin muurissa vuonna 1913.]] right|thumb|250px|Linnoitusvyöhyke [[Saint-Ouenissa]] right|thumb|Porte de Pantin noin vuonna 1908
Muuri oli 33 kilometrin pituinen ja kulki enimmäkseen lähellä Pariisin nykyistä kunnallista rajaa. Sen sisäpuolelle jäi 78,02 neliökilometrin laajuinen alue.
Virallisesti muurista ja siihen liittyvistä rakennelmista käytettiin nimitystä "Les fortifications" (linnoitukset), joka puhekielessä usein lyhennettiin muotoon "les fortif'." Pariisia ympäröineen linnoitusvyöhykkeen muodostaneet rakennelmat sisimmästä uloimpaan olivat:
Muuriin liittyvien rakennelmien ja varuskuntien huoltoväylänä toimi nykyisten Marsalkkojen bulevardien paikalla sijainnut Rue Militaire. Tämä katukin oli aluksi armeijan hallinnassa, mutta luovutettiin tietyin ehdoin Pariisin kaupungille vuonna 1861. Sitä myötäili hieman sisempänä myös Pariisia kiertänyt rautatie, Chemin de fer de Petite Ceinture.
Täydentävät rakennelmat
Muuriin liittyivät seuraavat 16 linnoitusta:
Tausta
thumb|Osa muurista, vallihaudasta ja sitä ympäröineestä maavallista Ludvig Filip, joka vuonna 1830 julistettiin ranskalaisten kuninkaaksi, oli vakuuttunut siitä, että maanpuolustuksen kannalta tärkeintä oli estää Pariisia joutumasta ulkomaisten sotajoukkojen käsiin, niin kuin Pariisin taistelussa vuonna 1814 oli käynyt. Sen vuoksi hän pani alulle suunnitelman pääkaupungin ympäröimiseksi muureilla ja linnoituksilla, jotka tekisivät sen valloittamattomaksi.
Ensimmäisen kerran hankkeen esitteli edustajainkamarille vuoden 1833 alussa marsalkka Nicolas Jean-de-Dieu Soult, valtioneuvoston puheenjohtaja ja sotaministeri. Ehdotus sai vasemmiston taholta osakseen erittäin ankaraa vastustusta, sillä epäiltiin, että hankkeen takana hallituksella oli sisäpoliittisia taka-ajatuksia: että linnoitusten todellinen tarkoitus ei olisikaan Ranskan puolustus vaan Pariisissa mahdollisesti puhkeavien kapinoiden kukistaminen.
Rakentaminen
Muurin rakentamiselle myönnettiin määrärahat vuonna 1841. Työt valmistuivat vuonna 1844.
Thiersin muurin rakentamisen aikoihin Pariisin rajana oli sisempänä sijainnut muuri, vuonna 1790 valmistunut Mur des Fermiers généraux. Näin ollen Thiersin muurin sisään jäivät Pariisin lisäksi kokonaan tai osittain myös seuraavat kunnat: Montmartre, La Villette, Belleville, Charonne, Bercy, Ivry, Montrouge, Vaugirard, Auteuil, Passy ja Batignolles-Monceau.
Pariisin alueliitos
Vuoden 1860 alueliitoksessa Pariisin rajat siirrettiin Thiersin puolustusmuurille, ja kaupunkiin liitettiin ne kunnat tai kuntien osat, jotka sijaitsivat muurin sisäpuolella.
Purkaminen
Linnoitukset poistettiin käytöstä 19. huhtikuuta 1919 annetulla lailla, ja ne sekä muurit purettiin vähitellen vuoteen 1929 mennessä. Niiden alue oli aluksi joutomaana, mutta 1930-luvulta lähtien "vyöhykkeelle" on rakennettu pääasiassa sosiaaliseen asuntotuotantoon kuuluvia rakennuksia sekä urheilukenttiä ja puistoja.
Entisten bastionien muodot ovat maastossa monin paikoin vielä havaittavissa.
Boulevard Périphérique rakennettiin 1970-luvulla pääasiassa "vyöhykkeen" ulkolaidalle entisten puolustusmuurien ja linnoitusten alueelle, ja suurelta osin se on nykyisin rajana Pariisin ja sen esikaupunkikuntien välillä.
Säilyneet jäännökset
thumb|Bastioni 1 Bercyssä kuuluu linnoitusvyöhykkeen jäljellä oleviin rakennelmiin thumb|[[Poterne des Peupliers on myös yksi harvoista Thiersin puolustusmuuriin kuuluneista, yhä jäljellä olevista rakennelmista.]] Muun muassa seuraavat Thiersin muuriin liittyneet rakennelmat ovat yhä nähtävissä:
Peloponnesoksen yliopisto
Yliopiston pääpaikka on Trípolissa. Sen lisäksi sillä on yksiköt Kalamátassa, Kórinthoksessa, Náfpliossa ja Spártissa, toisin sanoen kaikissa Peloponnesoksen alueen alueyksiköiden pääkaupungeissa. Yliopistossa on viisi tiedekuntaa ja yhteensä yhdeksän laitosta. Niissä opiskelee yhteensä noin 6 000 opiskelijaa.
Tiedekunnat
Yliopiston tiedekunnat ja niiden laitokset ovat:
Christian Süß
Christian Süß (s. 28. heinäkuuta 1985 Ahlen) on saksalainen ammattimainen pöytätennispelaaja. Süß oli mukana Pekingin olympialaisissa 2008 voittamassa olympiahopeaa joukkuekilpailussa. Pekingin kisojen kaksinpelissä Süß putosi jatkosta hävittyään toisen ottelunsa Valko-Venäjän Vladimir Samsonoville.
(134339) 5628 T-3
(134339) 5628 T-3 (toiselta nimeltään 2002 JT110) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät C. J. van Houten, I. van Houten-Groeneveld ja T. Gehrels vuonna 1977 Palomarilla. Koska 5628 T-3:n absoluuttinen magnitudi (H) on 15,8, sen läpimitta on todennäköisesti kahden ja neljän kilometrin välillä.
Madagaskarinmetsähuitti
Madagaskarinmetsähuitti (Mentocrex kioloides) on Madagaskarin kotoperäinen rantakana. Nimialalaji kioloides elää saaren itäpuoliskossa, ja alalaji berliozi luoteisosan Sambiranossa. Jacques Pucheran kuvaili lajin holotyypin Madagaskarista vuonna 1845.
Robert James Carlson
thumb|right|Robert James Carlson pienoiskuva Robert James Carlson (s. 30. kesäkuuta 1944 Minneapolis) on yhdysvaltalainen roomalaiskatolinen arkkipiispa. Hänet vihittiin papiksi Saint Paul and Minneapolisin arkkihiippakuntaan 23. toukokuuta 1970 ja nimitettiin sen vihkipiispaksi sekä Avioccalan titulaaripiispaksi 19. marraskuuta 1983. Piispaksi vihkiminen seurasi 11. tammikuuta 1984. Pääkonsekraattorina toimi John Robert Roach, jota avustivat John Francis Kinney ja Paul Vincent Dudley.
Carlson sai 13. tammikuuta 1994 nimityksen Sioux Fallsin koadjuuttoripiispaksi, ja 21. maaliskuuta 1995 hänestä tuli sen piispa. Hän sai 29. joulukuuta 2004 nimityksen Saginaw’n piispaksi, jonka virkaan hänet asetettiin 24. helmikuuta 2005. Hänet nimitettiin 21. huhtikuuta 2009 Saint Louisin arkkipiispaksi, ja hänet asetettiin tähän virkaan 10. kesäkuuta.
Yū Suzuki
Ura
Suzuki opiskeli ohjelmointia Okayaman yliopistossa. Yliopistossa hän opiskeli kolmiulotteisen talon tekoa ja halusi tehdä peleissä samaa.
Suzuki aloitti uransa Segalla vuonna 1983 ja hänen ensimmäinen projektinsa oli Champion Boxing. Moottoripyöräpeli Hang-On (1985) suunniteltiin kolmiulotteisena ja muutettiin sitten kaksiulotteiseksi sen ajan laitteistolle. Pelin kolikkopelikabinetista tehtiin versio, jossa oli jäljennös kilpamoottoripyörästä. Vuoden 1986 loppua kohden AM2 julkaisi kuuluisaksi tulleen Out Runin, joka muistetaan sen ikonisesta musiikista ja sen asemasta edustaen Segaa. Peli myös oli yksi harvoista, joissa kilpailemisen sijaan keskityttiin ajamiseen.
Suzukin Shenmue Sega Dreamcastille toi uutta henkeä jo kaavoisiinsa kangistuneeseen seikkailupeligenreen. Pelin tarina, grafiikka ja pelimekaniikka olivat edellä aikaansa ilmestyessään ja 47–70 miljoonan Yhdysvaltain dollarin budjetillaan se oli aikanaan kallein ikinä tehty videopeli.
Myöhemmin Suzuki kehitti F355 Challengen, jonka konseptina oli ajosimulaattori pelin sijaan. Ferrarin henkilöstö piti pelistä ja peli on myös Ferrari-museossa.
Vuonna 2003 Suzuki hyväksyttiin kuudentena henkilönä Academy of Interactive Arts and Sciences Hall of Fameen. Ensimmäinen henkilö, joka vastaanotti kyseisen kunnian, oli Nintendon tunnettu Shigeru Miyamoto.
Claudia Riegler
Claudia Alice Riegler (s. 16. heinäkuuta 1976 Ebenau, Salzburg, Itävalta) on uusiseelantilainen alppihiihtäjä. Hänen puolisonsa on alppihiihtäjä Antoine Dénériaz.
Riegler sijoittui pujottelun maailmancupin kokonaispisteissä toiseksi kaudella 1996–1997. Hän voitti uransa aikana neljä pujottelun maailmancup-osakilpailua ja sijoittui neljä kertaa kolmanneksi. Hän sijoittui pujottelussa neljänneksi Sierra Nevadan MM-kilpailuissa 1996 ja 11:nneksi Salt Lake Cityn olympialaisissa 2002. Hän voitti Euroopan cupissa kolme pujottelua sekä Australian ja Uuden-Seelannin cupissa yhden pujottelun ja yhden suurpujottelun.
Tietämys
Tietämys on tavanomaisesti käsitettynä ihmiseen liittyvä tiedon taso. Kun ihminen tulkitsee informaatiota, muodostuu tietämystä, informaation tulkinta, valinta.
Informaatio, esimerkiksi sana "sana" on merkkijono, jolla ei sinänsä, yksinään ole mitään merkitystä. Suomen kieleen ja tiettyyn suomenkieliseen ihmiseen liitettynä se saa merkityksen, valinnan. Sen merkityksen minkä ko. systeemi, ensin suomen kieli ja sitten yksittäinen suomenkielinen henkilö kyseiselle sanalle antaa.
Tietämyksessä fyysinen, monistettavissa oleva tieto saa merkityksen systeemissään. Tämän perustella voidaan sanoa, että laajasti ottaen tietokoneessa on "tietämystä" ja solussa on "tietämystä". Tietty konekielinen käsky saa tietokoneessa merkityksen, valinnan (tietty konekielinen käsky toteutuu) ja tietyssä kodonissa tietyt molekyylit solussa merkityksen (= tietty aminohappo tulee valituksi).
Quentin Fillon Maillet
Quentin Fillon Maillet (s. 16. elokuuta 1992 Champagnole) on ranskalainen ampumahiihtäjä. Hän edustaa SC Grandvaux -seuraa. Hän on kaksinkertainen olympiavoittaja, kolminkertainen maailmanmestari sekä maailmancupin kokonaiskilpailun voittaja.
Arvokilpailut
Vuonna 2013 Fillon Maillet saavutti nuorten MM-hopeaa Obertilliachista Itävallasta viestistä ja oli voittamassa sekaviestin Euroopan-mestaruutta. Hän hiihti kolmannen osuuden Ranskan pronssia saaneessa viestijoukkueessa Kontiolahden MM-kilpailuissa 2015. Oslon MM-kilpailuissa 2016 hän hiihti kolmannen osuuden kultaa voittaneessa Ranskan sekaviestijoukkueessa. Takaa-ajossa hän oli kymmenes. Hochfilzenin MM-kilpailuissa 2017 hän hiihti Ranskan hopeajoukkueissa kolmannen osuuden sekaviestissä ja toisen osuuden miesten viestissä. Yhteislähtökilpailussa hän oli viidestoista. Östersundin MM-kilpailuissa 2019 hän saavutti pronssia pikakilpailussa ja takaa-ajossa sekä sijoittui viidenneksi yhteislähdössä ja 12:nneksi normaalimatkalla. Anterselvan MM-kilpailuissa 2020 hän hiihti viimeisen eli neljännen osuuden Ranskan kultaa voittaneessa viestijoukkueessa. Lisäksi hän sai pikakilpailussa ja yhteislähdöstä hopeaa. Takaa-ajossa ja normaalimatkalla hän oli seitsemäs. Pokljukan MM-kilpailuissa 2021 hän saavutti yhteislähdössä pronssia. Takaa-ajossa ja normaalimatkalla hän sijoittui neljänneksi ja pikakilpailussa kuudenneksi. Pekingin olympialaisissa 2022 hän voitti kultaa normaalimatkalla ja takaa-ajossa sekä saavutti hopeaa pikakilpailussa, sekaviestissä ja miesten viestissä. Yhteislähtökilpailussa hän sijoittui neljänneksi. Oberhofin MM-kilpailuissa 2023 Fillon Maillet saavutti viestissä kultaa ja sekaviestissä pronssia sekä oli normaalimatkalla neljäs, yhteislähdössä kuudes, pikakilpailussa yhdeksäs ja takaa-ajossa kahdestoista.
Maailmancup
Ampumahiihdon maailmancupissa Fillon Maillet debytoi joulukuussa 2013 ollen Le Grand-Bornandin sprintissä 54:s. Ensimmäiset maailmancupin pisteensä hän saavutti päivää myöhemmin takaa-ajosta ollen 36:s. Fillon Maillet sijoittui kymmenen parhaan joukkoon ensimmäisen kerran oltuaan kymmenes kauden 2014–2015 avauskilpailussa Östersundissa. Ensimmäisen palkintosijansa maailmancupin osakilpailussa hän sai oltuaan toinen Ruhpoldingin yhteislähtökilpailussa tammikuussa 2015. Kaudella 2015–2016 hän oli kolmas Canmoren yhteislähtökilpailussa. Yhteislähtöcupissa hän sijoittui toiseksi. Seuraavalla kaudella hän sijoittui kolmanneksi Nové Měston takaa-ajokilpailussa ja toiseksi Anterselvan yhteislähdössä. Kaudella 2017–2018 hän oli toinen Östersundin normaalimatkalla ja kolmas takaa-ajokilpailussa. Kontiolahden pikakilpailussa hän sijoittui kolmanneksi. Maailmancupin kokonaiskilpailussa hän oli kymmenes ja normaalimatkan cupissa kolmas.
Kaudella 2018–2019 Fillon Maillet voitti Anterselvan yhteislähdön ja Park Cityn takaa-ajon, sijoittui toiseksi Pokljukan takaa-ajokilpailussa ja Nové Měston yhteislähdössä sekä kolmanneksi Ruhpoldingin yhteislähtökilpailussa, Anterselvan takaa-ajossa ja Oslon pikakilpailussa. Hän sijoittui maailmancupin kokonaiskilpailussa kolmanneksi, takaa-ajocupissa toiseksi ja yhteislähtöcupissa kolmanneksi. Kaudella 2019–2020 hän oli Östersundin normaalimatkalla kolmas. Le Grand-Bornandissa hän sijoittui pikakilpailussa kolmanneksi ja takaa-ajossa toiseksi. Ruhpoldingissa hän oli toinen sekä pikakilpailussa että takaa-ajossa. Hän voitti Pokljukan yhteislähdön. Nové Měston pikakilpailussa ja Kontiolahden takaa-ajossa hän sijoittui toiseksi. Hän sijoittui maailmancupin kokonaiskilpailussa kolmanneksi, pikakilpailun ja yhteislähdön cupeissa toiseksi sekä normaalimatkan ja takaa-ajon cupeissa kolmanneksi.
Kaudella 2020–2021 Fillon Maillet sijoittui toiseksi Hochfilzenin pikakilpailussa ja voitti takaa-ajokilpailun. Anterselvan normaalimatkan kilpailussa hän sijoittui kolmanneksi. Anterselvan yhteislähtökilpailussa hän sijoittui toiseksi. Hän voitti Nove Meston toisen pikakilpailun ja takaa-ajon. Hän sijoittui kolmanneksi maailmancupin kokonaiskilpailussa ja yhteislähtöcupissa sekä neljänneksi normaalimatkan cupissa ja takaa-ajocupissa. Kaudella 2021–2022 Fillon Maillet sijoittui Östersundin toisessa pikakilpailussa kolmanneksi. Hän voitti Hochfilzenin ja Le Grand-Bornardin takaa-ajot. Le Grand-Bornardin yhteislähtökilpailussa hän sijoittui toiseksi. Hän voitti Oberhofin takaa-ajon. Hän voitti sekä Ruhpoldingissa että Kontiolahdella pikakilpailun ja takaa-ajon. Otepäässä hän voitti pikakilpailun ja sijoittui toiseksi yhteislähtökilpailussa. Oslossa hän oli toinen pikakilpailussa ja takaa-ajossa. Hän voitti maailmancupin kokonaiskilpailun, pikakilpailun ja takaa-ajon cupit sekä sijoittui yhteislähtöcupissa toiseksi. Kaudella 2022–2023 hän sijoittui Pokljukan ja Oslon takaa-ajokilpailuissa toiseksi. Hän sijoittui maailmancupin kokonaiskilpailussa kahdeksanneksi ja takaa-ajocupissa kolmanneksi.
Syklo-oksigenaasi
thumb|250px|Malli syklo-oksigenaasi 1:n rakenteesta sitoutuneena ibuprofeeniin thumb|250px|Malli syklo-oksigenaasi 2:n rakenteesta sitoutuneena selektiiviseen inhibiittoriin Syklo-oksigenaasi eli prostaglandiiniendoperoksidisyntaasi on entsyymi, joka hapettaa rasvahapot kuten arakidonihapon endoperoksideiksi, joita eliöt käyttävät prostanoidien kuten prostaglandiinien ja tromboksaanien biosynteesiin. Entsyymi on tärkeä muun muassa tulehdusreaktioiden yhteydessä ja useat tulehduskipulääkkeet vaikuttavat estämällä sitä. Syklo-oksigenaasin EC-numero on 1.14.99.1. Entsyymiä tavataan aitotumaisista eliöistä.
Peter Brough
Peter Royce Brough (26. helmikuuta 1916 Lontoo – 3. kesäkuuta 1999 Northwood, Middlesex) oli brittiläinen vatsastapuhuja, joka yhdessä nukkensa Archie Andrewsin kanssa esiintyi pääasiassa radiossa. Brough ei ollut radion ensimmäinen vatsastapuhuja, mutta hän oli ensimmäinen Britanniassa, joka sai oman ohjelmansa. Yhdysvalloissa Edgar Bergen oli jo aikaisemmin noussut kuuluisuuteen radion kautta.
Syklo-oksigenaasi
Rakenne ja toiminta
Ihmisen syklo-oksigenaasista tunnetaan kolme isoentsyymiä syklo-oksigenaasit 1, 2 ja 3 (COX-1, COX-2 ja COX-3). Näistä COX-1 ja COX-2 ovat rakenteeltaan dimeerejä, jotka koostuvat kahdesta identtisestä massaltaan noin 70 kDa olevasta alayksiköstä. COX-2-isoentsyymissä on lähellä C-terminaalia 18 aminohapon sekvenssi ja tämä muodostuu substraatin sitoutumiselle taskun, joka puuttuu COX-1-isoentsyymistä. Syklo-oksigenaasi kykenee hapettamaan useita 18 tai 20 hiiliatomia sisältäviä tyydyttymättömiä rasvahappoja orgaanisiksi peroksideiksi. Tärkein hapettuva rasvahappo on arakidonihappo, josta muodostuu prostaglandiini H2, josta muodostuu edelleen prostaglandiineja, tromboksaaneja ja prostasykliiniä.
Sailiot
Sailiot (Calandrinia) on hetekaalikasvien (Montiaceae) heimoon (aiemmin portulakkakasveihin) kuuluva kasvisuku, jonka muutamaa lajia viljellään yksivuotisina koristekasveina.
Peter Brough
Broughin ensimmäinen radiosarja oli nimeltään Archie Takes the Helm, jota esitettiin osana vuonna 1943 aloittanutta Navy Mixture ohjelmaa. Sarja oli suosittu, ja sitä lähetettiin 46 viikon ajan. Seuraavan sarjansa nimeltään Two's a Crowd, Brough sai vuonna 1948. Sarjat jaksot olivat noin 20 minuuttisia, sillä Broughin esitystä ei vielä pidetty riittävän merkittävänä puolen tunnin ohjelmapaikalle.
Sailiot
Levinneisyys
Sailioita tavataan Tyyntämerta ympäröivillä alueilla, eniten kuitenkin Etelä-Amerikassa lämpimillä ja kuivilla alueilla. Myös Australiassa suku on melko hyvin edustettuna; jotkin australialaiset lajit ovat lehtisukkulentteja ja kasvavat hyvin kuivilla kasvupaikoilla. Eteläamerikkalaisten lajien keskuudessa on melko kylmänkestäviä, Andien korkeilta rinteiltä kun ovat kotoisin.
Syklo-oksigenaasi
Rakenne ja toiminta
Syklo-oksigenaasi tarvitsee katalyyttisen aktiivisuuden aikaansaamiseksi koentsyymikseen hemiryhmään sitoutuneen rautaionin. Entsyymin katalysoiman reaktion mekanismin ensimmäisessä vaiheessa entsyymi vastaanottaa protonin esimerkiksi arakidonihapolta alyylisessä asemassa sijaitsevasta C-13-hiiliatomilta. Radikaalin muodostumiseen osallistuvat hemiryhmä ja entsyymin tyrosiiniaminohappo. Tämä radikaali toisiintuu toiseksi radikaaliksi ja tämän jälkeen happimolekyyli reagoi radikaalin kanssa muodostaen orgaanisen peroksidin ja uuden radikaalin. Näitä vaiheita seuraa useita radikaali reaktioita esimerkiksi radikaalin syklisoituminen ja kaksoissidoksen hapettuminen hydroksyyliryhmäksi.
Peter Brough
Educating Archie
Heinäkuussa 1950 alkoi Broughin kolmas sarja, Educating Archie. BBC tilasi sarjaa alun perin kuuden jakson verran, mutta sopimusta jatkettiin nopeasti. Joulukuussa Educating Archie voitti ensimmäistä kertaa jaossa olleen National Radio Awardin. Educating Archie oli suosituimmillaan 1952, jolloin sillä oli lähetyspäivänään torstaisin noin 7,5 miljoonaa kuulijaa. Sunnuntaisia uusintalähetyksiä seurasi noin 8,4 miljoonaa henkilöä, ja toinen uusintalähetys keskiviikkoisin sai noin 3,5 miljoonaa seuraajaa. Sarjassa esiintyi useita silloisia ja tulevia tähtiä, kuten Tony Hancock, Harry Secombe, Benny Hill ja tuolloin 14-vuotias Julie Andrews, joka esitti Archie Andrewsin tyttöystävää. Syyskuussa sarja siirtyi televisioon, jossa ITV esitti sitä 27 jaksoa, ennen kuin sarja päättyi 1960.
Guineanmetsähuitti
Guineanmetsähuitti (Canirallus oculeus) on keskiafrikkalainen rantakanalaji. Sen esiintymisalue käsittää mantereen päiväntasaajan seutua Sierra Leonesta itään Kongon demokraattisen tasavallan pohjoisosien kautta läntiseen Ugandaan ja etelässä Kongon tasavallan rannikolle. Esiintyminen Keski-Afrikan tasavallan pohjoisosassa on epävarmaa. Gustav Hartlaub kuvaili lajin holotyypin Ghanan Rio Butrilta vuonna 1855.
Syklo-oksigenaasi
Syklo-oksigenaasin inhibiittorit
Useiden tulehduskipulääkkeiden tulehdusta lieventävä vaikutusmekanismi perustuu syklo-oksigenaasin inhibiitioon, minkä seurauksena prostaglandiinien biosynteesi estyy. Niin kutsutut perinteiset tulehduskipulääkkeet kuten ibuprofeeni ja asetyylisalisyylihappo estävät sekä COX-1- että COX2-isoentsyymien toimintaa. On myös kehitetty COX-2-selektiivisiä inhibiittoreita kuten selekoksibi, rofekoksibi ja etorikoksibi, jotka sitoutuvat COX-2--isoentsyymin hydrofobiseen sitoutumiskohtaan, mutta eivät pääse sitoutumaan sinne COX-1-entsyymin tapauksessa erilaisen rakenteen aiheuttaman steerisen esteen vuoksi.
Sailiot
Tuntomerkit
Sailiot ovat matalakasvuisia yksi- tai monivuotisia ruohoja. Kapeat ja mehevät lehdet sijaitsevat tavallisesti tiheinä tyviruusukkeina.
Lajeja
Sailiolajeja on noin 150.
Lapuan junaturma
Lapuan junaturmalla voidaan tarkoittaa seuraavia raideliikenneonnettomuuksia:
Sahankylä
Sahankylä tarkoittaa seuraavia asioita:
Tomaatit soseeksi
Tomaatit soseeksi (alkuperäiseltä nimeltä Attack of the Killer Tomatoes) on yhdysvaltalainen vuosina 1990–1991 valmistunut piirrossarja, joka on niin sanottu spin-off vuonna 1978 valmistuneelle elokuvalle Tappajatomaattien hyökkäys ja sen vuonna 1988 valmistuneelle jatko-osalle Tappajatomaattien paluu. Piirrossarjaa tehtiin kaksi tuotantokautta, joista ensimmäinen sisälsi 13 jaksoa ja toinen 8 jaksoa. Sarjan tuotti Marvel Productions.
Yhdysvalloissa sarjaa on esitetty 1990-luvulla Fox Kids-kaapelikanavalla. Suomessa sarjaa esitettiin vuonna 1994 MTV3-kanavalla suomenkielisellä tekstityksellä.
Sarja kertoo hullusta professori Putrid T. Gangreenista, joka luo tomaattilajin, josta muodostuu osa tomaattia ja osa ihmistä.
Sarjasta julkaistiin Nintendo Entertainment System- ja Game Boy-konsoleille peli Attack of the Killer Tomatoes.
Lobatse
Lobatse on kaupunki Botswanan kaakkoisosissa. Se sijaitsee noin 65 kilometriä pääkaupunki Gaboronesta etelään. Vuoden 2011 laskennassa Lobatsessa oli 29 000 asukasta.
Imperiumi
thumb|320px|[[Brittiläinen imperiumi vuonna 1919 on maailmanhistorian laajin imperiumi.]] thumb|320px|[[Rooman valtakunta|Rooman imperiumi laajimmillaan vuonna 117 jaa.]] thumb|320px|[[Osmanien valtakunta|Osmanien imperiumi laajimmillaan vuonna 1683.]] thumb|[[Inkavaltakunta laajimmillaan 1500-luvun alussa.]]
Imperiumi (myös valtakunta tai maailmanvalta ) on suuri poliittinen yksikkö, jossa yksi emämaa, metropoli tai hallitsija (usein keisari) hallitsee yhtä tai useaa toista aluetta tai kansaa joko alueliitosten tai jonkinlaisen epävirallisen herruuden kautta.
Maailmanhistoriassa on ollut useita valtavia imperiumeja, joista tunnetuin on ehkä Rooman valtakunta. Imperiumeja on ollut erityyppisiä, ja ne ovat voineet syntyä eri syistä. Jotkin niistä ovat perustuneet houkuttimiin, toiset pakottamiseen. Keskusvaltio on voinut hallita reuna-alueitaan sotilaallisesti, taloudellisesti tai kulttuurisesti.
Synty ja koossapysyminen
Imperiumeja on ollut jo muinaisina aikoina, ja imperiumi on vanhempi poliittisen organisaation muoto kuin siirtomaavalta. Monet imperiumit ovat olleet rauhallisia ja kukoistavia eivätkä siirtomaavaltakuntien tavoin alistettuja ja hyväksikäytettyjä, ja imperiumi on usein perustunut houkuttimiin eikä ainoastaan pakottamiseen.
Imperiumin perustamiselle on voinut olla erilaisia syitä. Valloittaja on voinut haluta rauhoittaa riitelevät valtiot, alkaa hyötyä niistä taloudellisesti, tavoitella valloituksen tuomaa kunniaa tai haluta levittää uskontoaan tai aatettaan. Joskus imperiumi on syntynyt rauhanomaisesti esimerkiksi epätasaisen modernisaation tai yhteiskunnallisen erilaistumisen seurauksena.
Historian eri aikoina on syntynyt eri tyyppisiä ja eri tavalla perustettuja imperiumeja. Varhaisimmat kaupunkivaltiot pyrkivät laajentumaan valtaamalla naapureitaan. Jos ne onnistuivat, tuloksena saattoi olla laajempi valtio. Useimmiten tuloksena oli kuitenkin imperiumi, jossa hyökkääjästä tuli keskusvaltio, joka hallitsi useita puoliksi itsenäisiä reunavaltioita. Esimerkiksi Ateenasta tuli imperiumi, koska Ateenan kaupunkivaltio oli interventionistinen ja pakotti valvotun ateenalaisen demokraattisen järjestelmän hallitsemansa liiton muille osapuolille. Sen sijaan Sparta tyytyi olemaan vain liittonsa vahvin valtio, hegemoni, eikä näin muodostanut imperiumia. Aleksanteri Suuri perusti imperiuminsa sotilaallisella voimalla. Rooman valtakunta syntyi pääasiassa rauhanomaisin keinoin, kuten kielen, lain ja sivistyksen levittämisen kautta. Kiinalainen Han-imperiumi pystyi taitavasti halliten pitämään hyvin erilaiset maakunnat yhden hallinnon alla. Brittiläinen imperiumi sekä Ranskan, Portugalin ja Espanjan imperiumit perustivat valtansa laivastonsa mahdollistamaan maailmankauppaan. Neuvostoliitto perusti imperiuminsa moniin keinoihin, kuten ideologiseen läpäisyyn sekä sotilaallisiin, poliittisiin ja taloudellisiin keinoihin.
Imperiumin koossapysyminen on riippunut usein siitä, katsoivatko reuna-alueiden johtajat itselleen hyödyksi imperiumiin kuulumisen. Imperiumeja on usein pitänyt koossa myös se, että imperiumin valtioilla on ollut yhteinen vihollinen, jota vastaan ne ovat pysyneet toisilleen solidaarisina.
Keskusvallan ja reuna-alueiden suhde
Keskusvaltio hallitsee imperiumin reunavaltioita yksinkertaisimmin sotilaallisen miehityksen tai poliittisten väliintulojen avulla. Se voi myös hallita epävirallisen taloudellisen tai kulttuurisen vaikutuksen kautta. Taloudellinen painostus on usein riittänyt hallituksiin vaikuttamisen keinoksi. Poliittiseen ja taloudelliseen suostutteluun on usein liittynyt uskonto, idologia tai muu kulttuurinen voima.
Useimmissa tapauksissa imperiumin keskusvaltiolla on keskitetty hallinto, tuottajien ja kuluttajien välillä eriytetty talous sekä yhteiset poliittiset lojaliteetit. Poikkeuksena tähän olivat esimerkiksi Euroopan keskiaikaiset imperiumit, joilla oli vain rajoitetut ja hajautetut hallinnot ja joita piinasivat hallitsijan ja alemman aristokratian väliset riidat. Samalla paikallisilla kulttuureilla oli hyvinkin vaihtelevat poliittiset lojaliteetit. Imperiumin reuna-alueilla sen sijaan on tyypillisesti heikot hallinnot, eriyttämättömät taloudet sekä hyvin hajautuneet poliittiset lojaliteetit.
Turk 182
Turk 182 on Bob Clarkin ohjaama komediallinen toimintadraamaelokuva vuodelta 1985. Sen ovat käsikirjoittaneet James Gregory Kingston sekä Denis ja John Hamill. Pääosia näyttelevät Timothy Hutton, Robert Urich, Robert Culp, Kim Cattrall ja Peter Boyle.
Juoni
Newyorkilainen työtön mies ryhtyy vammautuneen palomiesveljensä puolesta käymään sitkeää ja näyttävää yhden miehen sotaa kaupunkia ja pormestaria vastaan graffititaiteilijan konstein. Hänestä tulee kulttihahmo kaupungin nuorison keskuudessa. Pikkuveli on loukkaantunut työssään pysyvästi, mutta työkyvyttömyyskorvaukset evätään koska mies on onnettomuuspäivänä tullut palopaikalle päihtyneenä.
Arvioita
Kriitikot tyrmäsivät elokuvan lähes järjestään, ja se tuotti kaksi Golden Raspberry -ehdokkuutta: Robert Urichille huonoimmasta sivuosasta ja Paul Zazalle huonoimmasta musiikista. The New York Timesin Jane Maslin kirjoitti Timothy Huttonista tulleen näyttelijän, jota katsoo mielellään jopa tällaisessa suurella sydämellä huitaistussa tarinassa. Hänestä New Yorkia ei oikein tunnista elokuvan liian siisteistä metroista ja ryhdikkäistä graffiteista, mutta Brooklynin murre pääosan esittäjiltä kyllä sujuu, ja puvustus on realistisen kamala. Helsingin Sanomien Mikael Fränti kuvasi elokuvaa byrokratian ja vähän politiikankin vastaiseksi asiaelokuvaksi, joka luottaa yksilön voimaan pahan paljastajana ja vääryyden poistajana. ”Elokuvassa on paljon toimintaa ja puhetta, mutta varsinaista tulosta syntyy hyvin vähän.” Video-oppaassa vuodelta 1994 Roope Lehtinen piti elokuvaa kohtuullisen hauskana mutta jo pian paikoilleen juuttuvana. Hän antoi sille kaksi tähteä viidestä, mikä vastaa sanallista arviota ”keskinkertainen”.
Imperiumi
Esimerkkejä
320px|thumb|Brittiläinen imperiumi (punainen) ja mongolien valtakunta (sininen) suurimmassa laajuudessaan. Muinaisista imperiumeista tunnetuin oli Rooman valtakunta. Muita muinaisia imperiumeja olivat esimerkiksi Vanhan maailman Lagaš ja muut sumerilaisten valtakunnat, Akkadin valtakunta, Babylonia, Assyria, heettiläisten valtakunta, Egyptin valtakunta, Persian valtakunta, Makedonian valtakunta ja Pergamon sekä Uuden maailman Inkavaltakunta ja Asteekkivaltakunta. Uudemman ajan imperiumeja Vanhassa maailmassa olivat esimerkiksi Arabien valtakunta, Bysantin valtakunta, Frankkien valtakunta, Pyhä saksalais-roomalainen keisarikunta, Khmerien valtakunta, Mongolivaltakunta, Osmanien valtakunta, Venäjän keisarikunta ja Brittiläinen imperiumi.
2000-luvun imperiumeiksi on kutsuttu suurvaltoja, kuten Yhdysvaltoja, Kiinaa, Euroopan unionia ja Venäjää. Niiden taloudellisen ja sotilaallisen vaikutusvallan lisäksi niiden materiaalinen, institutionaalinen ja ideologinen vaikutus muihin valtioihin on hyvin suuri. Kiinalla ja Venäjällä on lisäksi omat reuna-alueensa, kuten Tiibet ja Tšetšenia.
Arthur Ramsey
Arthur Ramsey tarkoittaa seuraavia:
Australian avoin tennisturnaus 2020
Vuoden 2020 Australian avoin tennisturnaus pelattiin 20. tammikuuta – 2. helmikuuta 2020 Melbournessa. Se oli kaikkiaan 108:s Australian avoin tennisturnaus ja vuoden ensimmäinen Grand Slam -turnaus.
Turnauksen kaksinpelin kaaviot arvottiin 16. tammikuuta 2020.
Miesten kaksinpeliturnauksen voitti Novak Đoković yhteensä jo kahdeksannen kerran. Naisten kaksinpeliturnauksen voitti Sofia Kenin, joka saavutti ensimmäisen Grand Slam -mestaruutensa päihitettyään loppuottelussa Garbiñe Muguruzan luvuin 4–6, 6–2, 6–2.
Frances Goodrich
Frances Goodrich (21. joulukuuta 1890 Belleville, New Jersey – 29. tammikuuta 1984 New York, New York) oli yhdysvaltalainen elokuvakäsikirjoittaja ja näytelmäkirjailija. Hän oli nuorena näyttelijä ja esiintyi ensimmäisen kerran Broadwaylla vuonna 1916. Goodrichin kaksi ensimmäistä avioliittoa päättyi eroon. Hänen kolmas avioliittonsa oli näyttelijäkollega Albert Hackettin kanssa, joka Goodrichin tavoin halusi jättää näyttelemisen ryhtyäkseen näytelmäkirjailijaksi. Yhdessä he kirjoittivat muun muassa 1929 ensi-iltaan tulleen näytelmän Up Pops the Devil, jonka menestyksen ansiosta pariskunta päätyi Hollywoodiin elokuvakäsikirjoittajiksi. Hackettin ja Goodrichin kirjallinen yhteistyö jatkui, kunnes he siirtyivät eläkkeelle 1961. Goodrich ja Hackett saivat Pulitzer-palkinnon Nuoren tytön päiväkirjan Broadway-näytelmäversiosta (suom. Anne Frankin päiväkirja), joka tuli ensi-iltaan vuonna 1954.
Tour de Ski 2016
Tour de Ski 2016 kilpailtiin 1. tammikuuta – 10. tammikuuta 2016. Se oli järjestyksessään kymmenes Tour de Ski -kilpailusarja. Osakilpailut käytiin Sveitsin Lenzerheidessa, Saksan Oberstdorfissa sekä Italian Toblachissa ja Val di Fiemmessä.
Jesus College (Cambridge)
200px|thumb|Jesus Collegen sisäänkäynti. Jesus College on yksi Cambridgen yliopiston 31 collegesta. Sen perusti Elyn piispa John Alcock vuonna 1496 kuningas Henrik VII:n luvalla. Collegen alkuperäinen nimi perustamiskirjassa oli The College of the Blessed Virgin Mary, Saint John the Evangelist and the glorious Virgin Saint Radegund, near Cambridge, mutta collegen nimeksi muodostui Jesus College paikalla jo vuosisatoja sijainneen kappelin (Jesus Chapel) mukaan. Collegen tieltä lakkautettiin benediktiinien nunnaluostari ja luostarin rakennukset otettiin collegen käyttöön.
Merkki (täsmennyssivu)
Merkki voi tarkoittaa muun muassa seuraavia asioita:
Dauphinén Alpit
Dauphinén Alpit on  Läntisten Alppien osa. Se sijaitsee Ranskassa pääosin entisen Dauphinén  provinssin alueella. Korkein huippu on Barre des Écrins, 4102 metriä, joka on koko Alppien eteläisin yli neljän kilometrin huippu. Monet muutkin huiput ylittävät kolme kilometriä. Ecrinin massiivi on kansallispuisto.
Hannah Montana (3. tuotantokausi)
Televisiosarjan Hannah Montana kolmas tuotantokausi nähtiin Disney Channel -kanavalla 2. marraskuuta 2008 – 14. maaliskuuta 2010 välisenä aikana ja se sisälsi 30 jaksoa. Suomessa tuotantokauden esitys alkoi 4. syyskuuta 2010.
Kolmannen tuotantokauden aikana keskitytään roolihahmojen aikuistumiseen enemmän kuin muiden tuotantokausien aikana. Jaksosta ”What I Don’t Like about You” lähtien Lilly ja Oliver seurustelevat.
Tuotantokauden ääniraita, Hannah Montana 3, julkaistiin 3. heinäkuuta 2009.
Näyttelijöiden valinta
Tuotantokaudella esiintyy samat päätähdet kuin edellistenkin tuotantokausien aikana. Hayley Chase, Romi Dames, David Koechner ja Cody Linley näkyvät kaikki ainakin yhdessä jaksossa samaisissa rooleissaan kuin ennenkin: Joannie, Traci Van Horn, Earl-setä ja Jake Ryan. Viime tuotantokauden aikana usein nähty Mikayla (Selena Gomez) ei esiinny kolmannella toutantokaudella lainkaan.
Pireuksen yliopisto
Pireuksen yliopisto on yliopisto, joka toimii Pireuksessa Kreikassa. Se on perustettu vuonna 1938. Yliopisto on erikoistunut talous- ja tilastotieteeseen, liikkeenjohtoon sekä informaatioteknologiaan.
Hannah Montana (3. tuotantokausi)
Musiikki
Elokuvan alkumusiikista ”The Best of Both Worlds” tehtiin uusi teos vuoden 2009 elokuvaan Hannah Montana: The Movie. Tätä samaista teosta käytettiin koko kolmannen tuotantokauden ajan alkumusiikkina jaksoille. Vuoden 2009 versio on hiukan pidempi kuin alkuperäisversio. Tämä vuoden 2009 uudelleenteos ei löydy sarjan soundtrackilta Hannah Montana 3, vaan elokuvan ääniraidalta Hannah Montana: The Movie soundtrack.
John Peers
John Peers (s. 25. heinäkuuta 1988 Melbourne) on australialainen tennispelaaja. Peers on keskittynyt nelinpeliin, jossa hän on voittanut urallaan 12 ATP-turnausta. Nelinpelin maailmanlistalla hän on ollut parhaimmillaan toisena huhtikuussa 2017.
Hannah Montana (3. tuotantokausi)
Jaksot
Pääartikkeli: Luettelo televisiosarjan Hannah Montana jaksoista
Pireuksen yliopisto
Yliopistossa on neljä tiedekuntaa ja yhteensä yhdeksän laitosta. Niissä on yhteensä 9 300 opiskelijaa, joista 1 300 on jatko-opiskelijoita.
Laitokset
Yliopiston tiedekunnat ja laitokset ovat:
Simon Bertilsson
Simon Bertilsson (s. 19. huhtikuuta 1991 Karlskoga, Ruotsi) on ruotsalainen jääkiekkopuolustaja, joka pelaa SHL-joukkue Brynäs IF:ssä. Hän on pelityyliltään puolustava puolustaja.
Seuraura
Bertilsson on Bofors IK:n kasvatti. Hän siirtyi 16-vuotiaana kaudeksi 2007–2008 Brynäs IF:n J20-joukkueeseen. Bertilsson voitti joukkueessa J20 SuperElitin mestaruuden vuonna 2009 sekä hopeaa vuosina 2008 ja 2010. Kaudella 2008–2009 hän oli tehoilla 9+22=31 Brynäsin tehokkain puolustaja ja sijoittui J20 SuperElitin puolustajien pistepörssissä neljänneksi. Samalla kaudella Bertilsson teki myös Elitserien-debyyttinsä pelaten 21 runkosarjaottelua tehden yhden syöttöpisteen sekä neljä playoff-ottelua ilman tehopisteitä.
Philadelphia Flyers varasi Bertilssonin kolmannella kierroksella 87. pelaajana NHL:n varaustilaisuudessa 2009. Samana kesänä myös KHL-joukkue Metallurg Magnitogorsk varasi hänet 86. pelaajana. Kauden 2009–2010 Bertilsson pelasi lähes kokonaan Elitserienissä ja hän teki 32 runkosarjaottelussa tehot 1+3=4. Hän edusti myös hopeaa voittanutta J20-joukkuetta kahden playoff-ottelun verran.
Kaudella 2010–2011 Bertilsson teki Elitserienissä 36 runkosarjaottelussa kaksi syöttöpistettä. Maaliskuussa 2011 hän teki kaksivuotisen jatkosopimuksen Brynäsin kanssa. Kauden 2011–2012 päätteeksi Bertilsson voitti Ruotsin-mestaruuden. Kausi 2012–2013 hänellä päättyi kuitenkin 22 ottelun jälkeen olkapäävammaan. Helmikuussa 2013 Bertilsson teki kolmivuotisen jatkosopimuksen Brynäsin kanssa.
Bertilsson toimi kaudella 2015–2016 Brynäsin varakapteenina. Hän pelasi kuitenkin olkapäävamman vuoksi vain viisi ottelua. Tammikuussa 2016 Bertilsson teki joukkueen kanssa taas kolmivuotisen jatkosopimuksen. Kauden 2016–2017 päätteeksi hän voitti SHL-hopeaa.
Maajoukkueura
Bertilsson edusti Ruotsia Pyeongchangin olympiakisoissa 2018. Yhteensä hän on pelannut 12 A-maaottelua tehopistein 1+1=2. Bertilsson teki A-maajoukkuedebyyttinsä Channel One Cupissa 17. joulukuuta 2011 Moskovan Hodynka-areenalla isäntäjoukkue Venäjää vastaan. Ensimmäisen A-maajoukkuemaalinsa hän teki Channel One Cupissa Moskovan VTB-jääpalatsissa 15. joulukuuta 2016 Venäjää vastaan. Bertilssonin osuma jäi Ruotsin 3–1-voittoon päättyneen ottelun ratkaisumaaliksi.
Bertilsson pelasi myös alle 20-vuotiaiden MM-kilpailuissa vuonna 2011 ja alle 18-vuotiaiden MM-kilpailuissa vuonna 2009. Hän pelasi myös alle 18-vuotiaiden Ivan Hlinkan muistoturnauksessa vuonna 2008, jolloin Bertilsson voitti pronssia. Yhteensä hän on pelannut 17 nuorten ja 30 poikien maaottelua.
Milano – San Remo 2013
Gerald Ciolek voitti kilpailun oltuaan paras seitsemän ajajan loppukirissä ennen Peter Sagania ja Fabian Cancellaraa.
Osallistuneet joukkueet
Kilpailussa olivat mukana seuraavat 25 joukkuetta:
Siljannjah
Siljannjah eli Sileenneex  on kansallinen nasleg eli maalaiskunta Ust-Janskin ulusissa Sahan tasavallassa. Kunta sijaitsee ulusin eli piirin länsiosassa. Sen keskuskylä on Saiylyk, joka sijaitsee Selennjah-joen yläjuoksun varrella, 120 kilometriä piirikeskus Deputatskista lounaaseen.
Saiylykissä on peruskoulu, terveyskeskus, kauppa ja kulttuuritalo. Paikkakunnan tärkeimmät elinkeinot ovat porotalous, kalastus ja turkiskauppa.
Asukasluvun kehitys:
Gerður Helgadóttir
Gerður Helgadóttir (11. huhtikuuta 1928 Tröllanes – 17. toukokuuta 1975) oli islantilainen kuvanveistäjä. Hän opiskeli Islannissa, Italiassa ja Ranskassa. Hänen töitään on ollut esillä Islannissa, Alankomaissa, Saksassa, Ranskassa ja Belgiassa.
Kópavogurissa avattiin vuonna 1994 Gerðurin muistolle omistettu nykytaiteeseen keskittyvä Gerðarsafn-museo. Siellä on yli 1400 hänen työtään. Hän oli kolmiulotteisen abstraktin taiteen ja lasista tehtävän taiteen uranuurtaja maassaan. Guðbjörg Kristjánsdóttir kirjoitti taiteilijasta kirjan Gerður (2011).
All-Star Superman
All-Star Superman on vuosina 2006–2008 ilmestynyt Grant Morrisonin ja Frank Quitelyn tekemä ja DC Comicsin julkaisema 12-osainen sarjakuva, joka seuraa Teräsmiehen viimeistä vuotta altistuttuaan liikaa auringon säteelle, joka on aiheuttanut hänen syöpämäisen sairauden. Solurakenteensa rappeutuessa Teräsmies ottaa tehtäväkseen suorittaa laatimansa tavoitteet ennen kuolemaansa.
Sarjakuva palkittiin muun muassa kahdesti Eisnerilla parhaana uutena sarjakuvana ja parhaana jatkuvana sarjakuvana.
Muissa medioissa
Warner Bros. Animation tuotti sarjakuvaan perustuvan elokuvan All-Star Superman, jonka käsikirjoituksesta vastasi Dwayne McDuffie. Elokuva ilmestyi suoraan DVD:lle 22. helmikuuta 2011.
Maciste contro il vampiro
Maciste contro il vampiro (”Maciste vastaan vampyyri”) on vuonna 1961 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Giacomo Gentilomo. Sen sankaria Macistea esittää yhdysvaltalainen Gordon Scott.